Marcolino Franco

Marcolino Cerbinio Ferdinand (Mike) Franco (☆ 4 di òktober 1959 – † 14 di ougùstùs 2024 na Kòrsou) tabata un polítiko di Kòrsou. E tabata miembro di Parlamento di Kòrsou na nòmber di partido PAIS. For di 10 di desèmber 2012 te ku 2 di novèmber 2016 el a fungi komo presidente di parlamento. E tabata apuntá pa gobièrnu hulandes komo komisario di gobièrnu na Sint Eustatius di 2018 te 2020. 

 Biografia 
Mike Franco a nase dia 4 di òktober 1959 na Kòrsou komo yu di Ferdinanda (Nan) de Jongh, i Willy Franco, kofundadó i polítiko prominente di Partido MAN. E tabatin un ruman muhé. Franco a studia fisioterapia na Groningen i a traha komo fisioterapista na Kòrsou. Mike Franco

Komienso di añanan 1990 Franco a kuminsa su karera polÍtiko postulando su mes komo kandidato riba lista di partido MAN. Despues e ta switch pa PAR, pa kual partido e tabata miembro di e konseho insular di Kòrsou i diputado di asuntunan general, personal, i struktura estatal.Mike Franco voorzitter PAIS,Knipselkrant Curaçao (20 di yüni 2012) Huntu ku Alex Rosaria e tabata kofundadó na 2010 di e partido sosial-liberal PAIS i a fungi komo presidente di partido. Na elekshon 2012 Franco ta keda elegi komo miembro di parlamento di Kòrsou i seguidamente a wòrdu nombrá presidente di parlamento. Kuater aña despues Franco ta bandona polítika aktivo ora PAIS a pèrdè tur su asientonan den elekshon 2016.

Gobièrnu hulandes a nombra Franco komo komisario di gobièrnu na Sint Eustatius dia 7 di febrüari 2018, despues ku e konseho insular a keda disolvé i e gobièrnu insular a keda retirá di su funshonnan a base di e “Lei di negligensia temporal di tareanan St. Eustatius”. Su tarea a bira pa pone e gobièrnu riba e isla na òrdu, despues ku un “Komishon di Sabionan” ku ta konsistí di Jan Franssen i Fredis Refunjol a konkluí ku tabatin negligensia grof di debernan. E remplasante di Franco tabata e direktor hulandes-britániko Mervyn Stegers.Oud-parlementsvoorzitter Curaçao moet orde op zaken stellen op Sint-Eustatius, NOS (7 di febrüari 2018). Archivá riba 27 di ougùstùs 2021.NOS, Den Haag grijpt in op Sint-Eustatius om machtsmisbruik en intimidatie, 5 februari 2018. Archivá riba 2 di yüni 2023.'Wetteloosheid en financieel wanbeheer' op Sint Eustatius: Nederland neemt dagelijks bestuur over, De Volkskrant (5 di febrüari 2018). Archivá riba 6 di febrüari 2018. Dia 15 di febrüari 2020, Franco i Stegers a wòrdu sigui pa Marnix van Rij i Alida Francis. Mike Franco vertrekt van St. Eustatius, Antilliaans Dagblad, 24 di yanüari 2020. Archivá riba 7 di septèmber 2023.

Franco, kende tabata sufri di kanser desde 2022, a fayesé dia 14 di ougùstùs 2024 na edat di 64 aña. E tabata kasá ku Tania Wijngaarde i huntu nan tin un yu muhé i un yu hòmber.

Category:Hende
Category:Polítiko di Kòrsou